Laaksossa
Istuin kukkakunnahalla,
 Uinuin, haaveksin.
 Luonnon riemu kaikkialla
 Kaikui korvihin.

 Pääskyn, peipon, kiurun kiltin
 Riemulaulut soi,
 Laitumella paimenpiltin
 Huilu huminoi.

 Äänet armahimmat noita
 Herättävät mun, –
 Ne on armaan lauleloita,
 Ääntä kaivatun.

 Vait’ kun muut ois’, ääntä kuulen
 Yksin Helmyen.
 Laakson taivahaksi luulen
 Mulle tullehen.

[Juho] Laine.

Lähde: Päijänne 6.3.1879.

Juho Laine
Runot
Päijänne
1879